प्रभु को खोजें नहीं, बल्कि उसमें खो जाएं : संतश्री
लाल परेड मैदान का नजारा रविवार को गुरु पूर्णिमा पर्व जैसा था। विश्व जागृति मिशन द्वारा आयोजित भक्ति सत्संग समारोह के समापन के पूर्व दोपहर में आध्यात्मिक गुरु संत सुधांशु महाराज से दीक्षा लेने के बाद उनके शिष्य बनने की खुशी सैकड़ों लोगों के चेहरों पर झलक रही थी। गुरुदेव सुधांशु महाराज का सामीप्य और उनका आशीर्वाद पाने भक्तों में होड़ लगी थी। संत सुधांशु महाराज ने दीक्षा ग्रहण कराने के बाद शाम को प्रवचन में शिष्यों समेत अन्य सभी को जीवन प्रबंधन की सीख भी दी और कहा कि परमात्मा का स्वरूप आनंद का है। जीवन का लक्ष्य भी आनंद प्राप्ति ही है। इसलिए सदैव मुस्कुराते रहें और सोच को सकारात्मक बनाएं। हम परमात्मा को खोजने की बजाए उसमें खोने का प्रयास करें।
प्रवचन समापन पर संस्था के भोपाल मंडल के अध्यक्ष एमपी उपाध्याय, संयोजक सतीश विश्वकर्मा, सुभाष बचकैया व कैलाश शर्मा ने सुधांशु महाराज का शाल, श्रीफल व प्रतीक चिन्ह भेंटकर अभिनंदन किया। इस अवसर पर पूर्व मंत्री बाबूलाल गौर भी मौजूद थे।
अंत में समिति के संरक्षक योगेंद्र रामपाल, अध्यक्ष एमपी उपाध्याय, सुभाष बचकैया, सुनील जैनाविन, अजय श्रीवास्तव व एमपी कटियार आदि ने व्यासपीठ की पूजा व आरती की। इस मौके पर मंच से घोषणा की गई कि नवंबर 2015 में भी संत सुधांशु महाराज के लाल परेड मैदान पर प्रवचन होंगे।
ये चार सूत्र भी बताए
हमारे दुखों का कारण हमारी अनियमित जीवन शैली है, जिसे सुधारे बगैर हम सुखी नहीं हो सकते।
अर्ज, कर्ज, फर्ज और मर्ज को कभी न भूलें। इसका अर्थ है कि रोज प्रार्थना करें।
अभिभावकों को सलाह दी कि वे बच्चे के प्रति लापरवाह न रहें। वे कैसी संगत में रह रहे हंै, इसका पता करते रहें। बच्चों को प्रताड़ना देने की बजाए उन्हें अच्छे कामों के लिए प्रेरित करें। गलत काम करने पर बच्चों को प्यार से समझाएं, ताकि वे फिर ऐसे काम न करें।
श्रद्धालुओं को जीवन प्रबंधन से जुड़े टिप्स देते संतश्री।
hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva